TOS-1
<s>TOS-1 (Ruski: ТОС¹-1 "Буратино") je sovjetski višecijevni raketni lanser s raketama opremljenim aerosolnim bojnim glavama, postavljen na podvozje tenka T-72.</s><s>TOS-1 je dizajniran da bi uništio protivničke bunkere, laka oklopna vozila i živu silu.</s>

<s>Ideja teškog raketnog oklopnog lansera malog dometa se pojavila 1970-tih.</s><s>Sustav temeljen na podvozju tenka T-72, rakete i vozilo za prijevoz raketa je razvijeno ranih 1980-tih u dizajn birou Omsk.</s><s>Nazvan je TOS-1.</s><s>Njegov razvoj je dugo čuvan kao vojna tajna, a prvi test u borbi imao je u Panjshir Valley tijekom sovjetskog rata u Afganistanu.</s><s>Nadimak Buratino (hrvatski za Pinokija) je dobio zbog velikog "nosa" raketnog lansera.</s>

<s>TOS-1 ispaljuje 220 mm rakete.</s><s>TOS-1 raketni sustav je relativno kratkog dometa, do 3,5 km a prema nekim izvorima i do 5 km.</s><s>Minimalni domet je 400 metara.</s><s>Može ispaliti jednu ili dvije rakete istovremeno u vremenu od 0,5 sekundi.</s><s>Da bi ispalio čitav lanser raketa potrebno mu je od 7,5 do 15 sekundi.</s><s>Pri takvom ispaljivanju, rakete padaju na području veličine 200x400 metara.</s>

<s>TOS-1 je opremljen modernim sustavom za upravljane paljbom (skraćeno: SUP).</s><s>Sva usmjerivanja i pripreme za paljbu se obavljaju unutar vozila, tako se posada ne izlaže neprijateljskoj vatri.</s><s>Vozilo može stati i pucati na vidljive mete u 90 sekundi od trenutka kočenja, a njime upravlja 3 člana posade, zapovjednik, topnik i vozač.</s><s>Punjenje lansirnih cijevi obavlja se uz pomoć TZM vozila za punjenje koje je također napravljeno na temelju podvozja T-72 tenka.</s><s>Opremljeno je kranom i nosi set raketa.</s>

<s>TOS-1A</s>

<s>TOS-1A je posljednja inačica originalnog teškog raketnog sustava TOS-1.</s><s>Ušao je u službu ruske vojske 2001. godine.</s><s>Lanser BM-1 koji je postavljen na tijelo tenka T-72 koristi dulje 220 mm rakete.</s><s>Broj lansirnih cijevi je smanjen sa 30 na 24.</s><s>Nove lansirne cijevi su u usporedbi sa onima na originalnoj inačici duže.</s><s>Maksimalan domet je povećan na 6,000 metara.</s><s>Ovaj raketni lanser puni novo TZM-T vozilo za opskrbu.</s><s>Nosi dvije grupe po 12 raketa između kojih je montiran kran.</s><s>Vozilo za opskrbu također nosi i 400 litara benzina za nadopunjavanje lansirnog vozila.</s>

<s>Izvori</s>

<s>Vanjske veze</s>

<s>Video TOS-1 u akciji
 GlobalSecurity
 FAS</s>

<s>Višecijevni bacači raketa
Samohodna artiljerija
Nauka i tehnologija u SSSR-u</s>

